CELEX: 32021R0862
Language: sk
Date: 2021-05-28 00:00:00
Title: Nariadenie Komisie (EÚ) 2021/862 z 28. mája 2021, ktorým sa mení nariadenie Európskeho parlamentu a Rady (ES) č. 2003/2003 o hnojivách na účely zaradenia nového typu hnojiva ES do prílohy I (Text s významom pre EHP)

31.5.2021   
               
               
                  SK
               
               
                  Úradný vestník Európskej únie
               
               
                  L 190/74
               
            
         NARIADENIE KOMISIE (EÚ) 2021/862
         z 28. mája 2021,
         ktorým sa mení nariadenie Európskeho parlamentu a Rady (ES) č. 2003/2003 o hnojivách na účely zaradenia nového typu hnojiva ES do prílohy I
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 2003/2003 z 13. októbra 2003 o hnojivách (1), a najmä na jeho článok 31 ods. 1,
         keďže:
         
                     (1)
                  
                  
                     Výrobca vodného roztoku mravčanu draselného predložil prostredníctvom švédskych orgánov Komisii žiadosť o zahrnutie tejto látky ako nového typu hnojiva do prílohy I k nariadeniu (ES) č. 2003/2003. Vodný roztok mravčanu draselného bol vyvinutý s cieľom dosiahnuť lepšiu absorpciu draslíka listami rastlín, ktoré majú vysokú potrebu tejto primárnej živiny, ako je ovocie a zelenina.
                  
               
                     (2)
                  
                  
                     Vodný roztok mravčanu draselného, špecifikovaný v prílohe I k tomuto nariadeniu, spĺňa požiadavky stanovené v článku 14 nariadenia (ES) č. 2003/2003. Mal by sa preto zahrnúť do zoznamu typov hnojív ES uvedených v prílohe I k uvedenému nariadeniu.
                  
               
                     (3)
                  
                  
                     Nariadenie (ES) č. 2003/2003 by sa preto malo zodpovedajúcim spôsobom zmeniť.
                  
               
                     (4)
                  
                  
                     Opatrenia stanovené v tomto nariadení sú v súlade so stanoviskom Výboru zriadeného podľa článku 32 nariadenia (ES) č. 2003/2003,
                  
               PRIJALA TOTO NARIADENIE:
         
            Článok 1
            Príloha I k nariadeniu (ES) č. 2003/2003 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. mája 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 304, 21.11.2003, s. 1.
      
      
         
            PRÍLOHA
            Príloha I k nariadeniu (ES) č. 2003/2003 sa mení takto:
            
                         
                     
                     
                        V tabuľke v oddiele C.1 sa za položku 7 dopĺňa táto položka:
                        
                           
                                       „8
                                    
                                    
                                       Vodný roztok mravčanu draselného
                                    
                                    
                                       Výrobok sa získava reakciou hydroxidu draselného, formaldehydu, butyraldehydu a kyseliny mravčej, po čom nasleduje oddelenie a odparenie.
                                    
                                    
                                       50 % mravčan draselný
                                       28 % K2O
                                       draslík vyjadrený ako vo vode rozpustný K2O
                                       27 % mravčan
                                    
                                    
                                        
                                    
                                    
                                       vo vode rozpustný oxid draselný“